AFRIKAANSE OPSOMMING: Die tyd waarin ons lewe word gekenmerk deur versnelde verandering. In die sekulere wereld is die kompetisie tussen ondernemings so sterk dat verandering, aanpassing en herorientering deel van die bestaanswyse en agenda van groot organisasies geword het. Die organisasie wat nie hieraan aandag gee nie, verdwyn. Organisasiebestuur het 'n wetenskap geword met professionele raadgewers wat as konsultante bekend staan as 'n voltydse beroep. Die kerk kan hom nie van die samelewing waarin hy hom bevind, losmaak nie. Ook die kerk moet aanpassings maak en herorienteer in 'n veranderende wereld. Dit het algaande duidelik geword dot daar binne die kerkverband nie effektiewe meganismes bestaan wat gemeentes en groter kerkvergaderings kan help met die proses van aanpassing nie. Kerklike konsultante het algaande in hierdie behoefte begin voorsien.Dit is 'n nuwe dissipline wat met metodieke werk wat in die sekulere wereld in die bestuurswetenskappe en ander ondersteunende dissiplines ontwikkel is. Die kerk is egter 'n unieke tipe organisasie met 'n eie aard en identiteit. Konsultasie wat dit nie in ag neem nie, sal onbetroubaor wees. Daar word dus teologies en krities hieroor besin binne die vakgebied van die Praktiese Teologie. Ook in Suid-Afrika is konsultasie 'n term wat besig is om pos te vat omdat hierdie bediening algaande spontaan en ongestruktureerd sy voete begin vind het. Tans word dit op 'n al meer professionele wyse gedoen en is daar gelowiges wat dit as 'n voltydse bediening begin bedryf. Dit het tyd geword om die aangeleentheid te verken, te beskryf en standpunt daaroor in te neem. Die studie wil uit 'n Suid-Afrikaanse en, spesifiek gereformeerde gesigspunt die saak rondom konsultasie krities beskryf en analiseer. Die uiteindelike doelwit is om riglyne te probeer neerle wat teologies en struktureel rigting kan verskaf aan die ontwikkeling van die bediening binne die Nederduitse Gereformeerde Kerk. Die studie poog gevolglik om 'n greep te kry op die teologiese beginsels waaroor dit in konsultasie gaan. Dit bevind dat die begeleiding van geloofsgemeenskappe tot verandering 'n wesentlike beginsel in die Skrif is. Voorts beskryf dit die kerk vanuit die hoek van organisasie en organisme en beklemtoon dit die feit dat konsultasie met albei hierdie perspektiewe sal moet rekening hou. Die ontwikkeling van die konsultasiebediening word krities bespreek deur die geskiedenis en funksionering van verskeie van die toonaangewende konsultasie-instansies in die VSA, Duitsland en Nederland na te gaan. Die verloop van die konsultasieproses as dinamiese en interaktiewe gebeure wat deur verskillende fases beweeg, word uiteengesit. Gemeentebetrokkenheid in die konsultasieproses blyk 'n basiese uitgangspunt te wees. Na 'n kritiese analise van al die gegewens word riglyne vir 'n Suid-Afrikaanse gemeentelike konsultasiebediening uiteengesit.